Għaqda Mużikali Imperial Mellieħa Kienu bosta personalitajiet li għamlu ġieħ lir-raħal tan-Naxxar matul is-snin, min fil-politika, fl- isports, fil-mużika, u min f'xi snajja partikolari. Hemm diversi persuni oħra li llum għalkemm magħdhomx magħna għadhom jissemmew għall- ħidma li kienu wettqu matul ħajjithom. Pero' persuna li għamel isem fir-raħal tan-Naxxar u li żgur kulħadd jiftakar, kien propju Franġisk Attard magħruf bħala d-dsatax. Meta fin-Naxxar issemmi lid-dsatax bla dubju ta' xejn il-kliem jaqa' fuq il-moviment tal-iScouts, u kemm għal snin twal ħadem biex il-Group tal-iScouts fin- Naxxar jibqa' ħaj u attiv. Franġisk Attard twieled in-Naxxar fl-4 ta' Marzu, 1913, mill-koppja Victor u Anna. Dan ma kienx l-ewwel wild ta' din il-familja imma kien id-dsatax il-wieħed, għalhekk imlaqqam id-dsatax. Fi tfulitu kien jattendi l-iskola, li kienet fejn illum nafuha bħala l-għassa l-qadima li dak iż-żmien kienet id-dar tal- familja Milanese. Fi tfulitu kien dilettant ukoll tad- daqq tal-qniepen tal-knisja. Kien propju fl-1936 meta fin-Naxxar fetaħ l-ewwel group ta' Scouts u Franġisk bħal ħafna minn sħabu wrew ix-xewqa li jissieħbu f'dan il-moviment ġdid għaliex l-isfog fir-raħal kien wieħed limitat. Franġisk kellu diġà l-idea ta' x'kien dan il-moviment għaliex ta' tmintax-il sena kien daħal jaħdem mas-servizzi Ngliżi bħala suldat. Pero' dan il-Group peress li kien għadu fil-bidu tiegħu kellu żewġ sezzjonijiet biss, il-wolf cubs (tfal ta' bejn is-seba' u għaxar snin) u l-iscouts (tfal ta' bejn għaxra u sittax-il sena). Issa li Franġisk kellu diġà tlieta u għoxrin sena ma' setax jidħol ma' dawk li kellhom sittax jew anqas. Kien hawnhekk li l-G.S.M. (Group Scout Master) ta' dak iż-żmien qallu biex jekk irid jissieħeb fil-group ried isib tal-inqas sitta Franġisk Attard (id-19 ''dsatax') u l-ħidma tiegħu oħra tamparu, biex b'hekk tkun tista titwaqqaf is-sezzjoni tar-Rovers. Kien hawnhekk li Franġisk sab tmienja oħra u b'hekk taw il-ħajja lis-sezzjoni tar-Rovers, kif ukoll taw ħajja ġdida lil Group. Minn hawn bdiet l-istorja ta' Franġisk fejn għamel xejn anqas minn tnejn u sittin sena fi ħdan dan il-Group. Il-ħidma tiegħu tkompli meta sentejn biss wara li daħal fil- moviment tħajjar biex jixtri l-ewwel strumenti biex il-Group ikollu banda. Din l-idea ma' qatgħetx qalb Franġisku, għaliex fl-14 ta' Lulju 1939 irranġa mal-kumpanija E. Lucia £ Sons tal-Belt Valletta biex jixtri 4 drums kompluti bl-istikek għas-somma ta' 9 liri u 10 xelini. Dawn l-istrumenti kienu ttellgħu in-Naxxar bil-karozzin ta' Ġanni Tanti imlaqqam l-iskutell. Dawn damu jitħallsu sitt snin bl-aħħar pagament jingħata fil-11 ta' Jannar 1945. Kienu tħallsu wkoll 9 xelini u 10 soldi interessi għas- sitt snin li damu jitħallsu. Wara li għaddew is-snin koroh tal-gwerra u l-group biddel xejn anqas minn sitt darbiet il-kwartieri tiegħu, Franġisku ħa f'idejh it-tmexxija tal-group. Tajjeb ngħidu wkoll li Franġisk TA Eġiel $ Għaqda Mużikali Imperial Mellieħa ĊANA wara li kien iżżewweġ kien ġie joqgħod hawn il-Mellieħa, pero' minn dak il-bogħod kollu xorta waħda kien jiġi nhar ta' tlieta u nhar ta' Ħamis u wara kien jerġa' jmur lura mal-karozza tal-aħħar. Xita, bard u riħ, dejjem żamm l-appuntament li kellu, dejjem għal ġid tat-tfal ta' raħal twelidu. Kellhom jgħaddu diversi snin meta fit-22 ta' Frar 1961, Franġisk ħa uffiċjalment il-Warrant ta' Group Scout Master. Hawnhekk ukoll kien żmien diffiċli kemm għal Group kif ukoll għal Franġisku. Dan minħabba li fil-pajjiż diversi familji kienu qed jemigraw bit-tama li jsibu futur f'pajjiżi oħra. Dan il-fatt laqat ukoll diversi familji Naxxarin b'konsegwenza t'hekk l-ammont ta' tfal li kienu jagħmlu parti mill-Group tal-Iscouts fin-Naxxar naqas b'aktar min-nofs. Pero' għal darb'oħra il-qalb kbira li kellu dan il-bniedem żgur ma' knitx se ċċedi hawn. Ma nistax ngħid li qatt ma' ġewħ mumenti ta' qtieħ il-qalb imma l-kuraġġ li kellu kien jiddomina fuq kull problema li kienet tinqala' fil-Group. Wara snin ta' ħidma minn Franġisk bl-għajnuna ta' diversi scouters oħra il-Group reġa' ħa ħajja ġdida. Dan sakemm fil-bidu tas-snin 70 il- ħolma ta' dawn in-nies sfaxxat fix-xejn għaliex il- group kellu jgħalaq il-bibien tiegħu. Anke wara dan kollu l-istrumenti f'qalb Franġisk kienu ħallew marka li bl-ebda mod ma' kienet se titħassar. Dan għaliex fil-Ġimgħa l-Kbira u lejlet il-festa ta' Marija Bambina kien jgħaqqad il-banda u kienu jdoqqu xorta waħda. Meta fil-31 ta' Awwissu 1982 reġa' għal darb'oħra fetaħ uffiċjalment il-Group, bla dubju ta' xejn Franġisk reġa' ssejjaħ biex ikompli fejn ħalla snin qabel. Kien hawnhekk li reġa' ħadem biex għal darb'oħra jgħallem it-tfal idoqqu l-istrumenti u wkoll jgħallimhom jimmarċjaw. B'serjetà liema bħala għallem kemm felaħ biex minn tfal ibiddilhom f'suldati zgħar li kienu jgħaġġbu lil kull min kien jarhom. Għalkemm is-snin minn fuq Franġisku kienu għaddejjin ġmielhom hu xorta waħda kien għadu jidher żgħażugħ bħal dawk it-tfal li kien ikollu quddiemu. Fis-27 ta' Ġunju 1985 Franġisk ingħata l-ewwel medalja 'Long Service Decoration' għas-snin twal ta' servizz li ta fil- Wara li ħa din il-medalja kien imiss tnejn oħra, ''Medal Of Merit' u '50'' Bronze barra id-diversi medalji oħra li ħa meta kien mas- servizz. Fl-1993 fl-età ta' 80 sena Franġisk mexxa għal l-aħħar darba il-Group meta kien hu Drum Major f'parata li saret fil-ground Nazzjonali tal-Futbol ġewwa Ta' Qali. Għalkemm l-età tiegħu kienet tiddomina l-età ta' dawk it-tfal kollha li kellu mexjin warajh, dik l-uniformi pulita u eleganti, il-beritta mxengla, il- maktur abjad u ahmar, lewm il- bandiera Naxxarija, xorta waħda kienet għadha tibrilla l-enerġija fil-persuna ta' Franġisk. Wara dawk is-snin kollha li għamel fi ħdan l-iScouts tan- Naxxar, kien imiss lill-istess Group li jagħmel xi ħaġa biex dan il-bniedem jibqa' mfakkar. Kien għalhekk li fil-15 ta' Lulju 1998: fil-kwartieri: tal-istess Group issemmiet sala għalih li hu stess kien inawgura. Kienet sorpriża kbira għalih meta fuq l-irħama lemaħ il-kliem ''Sala Francis Attard Group Scout Master Onorarju 19597. Kien mument emozzjonanti kemm għalih kif ukoll għal dawk kollha preżenti. Sena, 3 xhur u 3 ġimgħat wara din iċ-ċerimonja kien imiss ċerimonja oħra għalih, dan għaliex fit-8 ta' Novembru 1999 fl-età ta' 86 sena ħalla din id-dinja. Illum il- kaptelli tal-qabar numru 258, fiċ-ċimiterju tan-Naxxar temmet din l-istorja ta' dan il-bniedem li ħadem għal 62 sena sħaħ fil-moviment tal-iScouts fin-Naxxar. Illum jien ninsab ċert Sur Attard, li l-memorja tiegħek għadha ħajja kemm fil-Group tal-iScouts fin-Naxxar li għal snin twal int ħabbejt, kif ukoll f'dawk it-tfal li minn żgħażagħ biddilthom f'irġiel li Ilum qed jgħamlu isem lil raħal twelidhom. Jien se ngħalaq billi ntennilek dawn l-erba' versi:, Tnejn u sittin sena ħidma, għamilt int f'dal moviment, żgur li Hum lilek jixraqlek, nagħmlulek l-isbaħ monument. 'Ħabbejt l-iscarf abjad w aħmar, tal-group tagħna n-Naxxarin, avolja parti minn ħajtek, int għext fost il-Melliħin. Ħa jdoqqulek l-istrumenti, dawk li f'ħajtek tant ħabbejt, b'serjetà u b'dixxiplina, l-iscouts tagħna int mexxejt. Doqqulu ja strumenti, ħalli Ikoll nagħtuħ ġieħ, illum li mhux qed magħna, u f'qabbru qed jistrieħ. Lilek grazzi llum ser ngħidlek, tax-xogħol kollu li għamilt, għax tul ħajtek ħdimt bla għeda, biex minn żgħażagħ f'irġiel bdilt.